
ΘΕΜΑ: «Μόνιμες Περιβαλλοντικές Εκθέσεις της HELMEPA»

Σας πληροφορούμε ότι  η HELMEPA λειτουργεί 2 μόνιμες Περιβαλλοντικές Εκθέσεις, στον Πειραιά και το Παλαιό Φάληρο, τις οποίες μπορούν να επισκεφτούν μαθητές σχολείων της Αθήνας και του Πειραιά. Η ξενάγηση στις Εκθέσεις έχει διάρκεια περίπου 90 λεπτά, ενώ η είσοδος είναι ελεύθερη και οι δαπάνες μετακίνησης των Δημόσιων Σχολείων καλύπτονται από τη HELMEPA. 

 
Η Έκθεση στο Παλαιό Φάληρο (Ζεφύρου 60) απευθύνεται σε μαθητές Α’θμιας Εκπαίδευσης, Γ’ και Δ’ Τάξης. Στη διάρκεια της επίσκεψης, επιστημονικά στελέχη της HELMEPA ενημερώνουν τους μαθητές για τη σημασία των ωκεανών και θαλασσών στη ζωή μας, ενώ τα παιδιά έχουν τη δυνατότητα να “καθαρίσουν” μια εικονική παραλία από διάφορα απορρίμματα και να παρακολουθήσουν ενημερωτική ταινία που ευγενικά μας έχει παραχωρήσει το Ελληνικό Κέντρο Θαλάσσιων Ερευνών - ΕΛ.ΚΕ.Θ.Ε.

 
Η Έκθεση στον Πειραιά (Ακτή Μιαούλη 69) απευθύνεται σε μαθητές  Ε’ και Στ’ Τάξης Δημοτικού καθώς και Γυμνασίου - Λυκείου και εκτός της ξενάγησης, τα παιδιά περιηγούνται σε διαδραστικό πρόγραμμα υπολογιστών με χρήσιμες πληροφορίες για το θαλάσσιο οικοσύστημα.

 
Οι ενδιαφερόμενοι Εκπαιδευτικοί μπορούν να επικοινωνούν με τα γραφεία της HELMEPA: τηλ./φαξ  210-9343088 (Δευτέρα-Παρασκευή,09.00–17.00) και e-mail helmepajunior@helmepajunior.gr για τον προγραμματισμό επισκέψεων. 

 
Σχετική ανακοίνωση έχει αναρτήσει και το Υπουργείο Παιδείας, Έρευνας και Θρησκευμάτων, από 30/10/2015, στην ιστοσελίδα www.e-yliko.gr ακολουθώντας από το μενού της αρχικής σελίδας τη διαδρομή, Δραστηριότητες (Εκπαιδευτικές Επισκέψεις (Αθήνα.

